Praktiker: ezeket a kerti teendőket ne mulaszd el ősszel!

A naptári nyárnak vége ugyan, de remélhetőleg még sokáig élvezhetjük a Nap melegítő sugarait, a szeptemberi, októberi időszak pedig ideális arra, hogy felkészítsük kertünket, növényeinket az előttünk álló hideg télre. Az alábbiakban a Praktiker szakértői adnak tippeket az őszi teendőkkel kapcsolatban.

A kedvező koraőszi időjárás kiváló időszak arra, hogy felkészítsük kertünket az előttünk álló hidegre, és megalapozzunk növényeink tavaszi ébredéséhez. Szerszámainknak sem mindegy, milyen állapotban tesszük el azokat télre - a Praktiker az alábbiakban néhány javaslattal segít.

Eljött a metszés ideje!

Fontos őszi feladat a kerti növények metszése. Ezzel a művelettel amellett, hogy megszabadulhatunk az elhalt részektől, a kártevők és betegségek terjedését, szaporodását is megelőzhetjük. Jó alkalom mindez arra is, hogy hajtásválogatást is végezzünk, melyet növényeink tavasszal erőteljesebb növekedéssel fognak meghálálni. A magyar tulajdonban lévő Praktiker szakértői szerint érdemes azonban figyelmet fordítani arra, hogy a megfelelő eszközöket használjuk: egynyári, évelő növényekhez ugyanis kisebb, egyszerűbb metszőolló is megfelelő, míg a cserjékhez erősebb, akár 2 centimétert is átvágó metszőollót érdemes használni. Az ennél nagyobb cserjék, fák metszéséhez inkább ágvágót vagy fűrészt használjunk, míg a sövények esetében elektromos sövényvágóval érhetjük el a legszebb eredményt, a hagyományos sövényvágó ollónál ráadásul sokkal gyorsabban és egyszerűbben. A szeptemberi, októberi időszakban se feledkezzünk meg továbbá az őszi lemosó permetezésről.

Talajelőkészítés: nem csak hasznos, de szép is

Az őszi feladatok közé tartozik annak megtervezése is, a következő évben mit szeretnénk termeszteni házi veteményesünkben, a talajt ugyanis ennek megfelelően kell előkészíteni. Egy fűszerkert előkészítéséhez elegendő kisebb talajlazítás, míg a zöldségfélékhez mélyebb földforgatás, esetleg talajjavítás is szükséges lehet. Fáradozásainknak meglesz a gyümölcse, a lazább szerkezetű, porhanyós talajban ugyanis könnyebben fejlődnek a tavasszal elvetett magok és elültetett palánták gyökerei. Az idén 25 éves barkácsáruház szakértői szerint díszkert esetén érdemes a köztes területet mulccsal vagy fenyőkéreggel takarni: ezzel nem csak a tavaszi gyomok megjelenését gátolhatjuk meg, de megvédhetjük a növények töveit és a talaj felső részét az extrém külső környezeti hatásoktól, és mindemellett a kertünket is szebbé varázsolja a fenyőkéreg.

Az ősszel vetett pázsitnak nincs párja

A koraőszi teendőkhöz szorosan hozzátartozik a lehullott levelek, ágak összegyűjtése és eltávolítása is: ezáltal a növények egyrészt elegendő fényhez és friss levegőhöz jutnak a rövidebb nappalok alatt is, másrészt ezzel a kártevők terjedésének is gátat vethetünk, és kertünk is esztétikusabb, rendezettebb látványt nyújt majd. A szeptemberi időszak arra is alkalmas, hogy felfrissítsük a pázsitot, az őszi magvetés ugyanis kedvezően hat a gyep minőségére, melyet műtrágyázással tovább fokozhatunk. Érdemes mindazonáltal a fűnyírónk vágási magasságát is feljebb állítani, tekintettel arra, hogy a nyár végével lelassul a fűszálak növekedése.

Védekezzünk a fagy ellen

Számos kerti növény ellenáll a téli mínuszoknak, a mediterrán és kevésbé fagytűrő növények esetében azonban célszerű gondoskodnunk a megfelelő fagyvédelemről: a kisebb, kaspóba vagy dézsába ültetett növényeket a hidegebb idő beköszöntével vigyük be fagyvédett helyre, a nagyobb növényekhez pedig számos takarófóliát vagy -szövetet használhatunk. A Praktiker tapasztalatai alapján az egyik legnépszerűbb takarási mód a szövetes védelem, melynek nagy előnye, hogy átereszti a levegőt és a vizet, így hozzájárul ahhoz, hogy a betakart növények ne száradjanak ki. A dézsás növényeket speciális takarófóliákkal, szövetekkel is óvhatjuk a fagytól.

Így óvjuk meg szerszámainkat!

Ha a fent felsorolt őszi házi feladatot elvégeztük, sokat tettünk azért, hogy tavasszal szép és buja kert fogadjon minket. Ahhoz azonban, hogy kedvenc kerti szerszámainkat a következő szezonban is használhassuk, érdemes figyelmet fordítani arra, hogy a megfelelő állapotban és a szükséges karbantartást követően tegyük el azokat. Fontos, hogy a szerszámokat tisztítsuk meg a föld- és növénydaraboktól, majd mosószeres vízzel töröljük át, és hagyjuk megszáradni. A makacs szennyeződések és rozsda ellen bátran használjunk csiszolópapírt, míg az igazán profik lenolajjal is átkenhetik a szerszámokat, ez ugyanis megakadályozza a fémeszközök rozsdásodását. Azokat a szerszámokat, amelyeknél ez szükséges, érdemes a megtisztítást követően megélezni, hogy tavasszal újra probléma nélkül járulhassanak hozzá kertünk megszépítéséhez.

Sajtókapcsolat:

* Kerekes Ádám
* Front Page Communications
* +36 70 341 8959
* kerekes.adam@frontpage.hu

Eredeti tartalom: Praktiker

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/6431/praktiker-ezeket-a-kerti-teendoket-ne-mulaszd-el-osszel/